রোজা (অভিনেত্রী)
রোজা সেলভামণি একজন ভারতীয় রাজনীতিবিদ এবং চলচ্চিত্র অভিনেত্রী। তিনি ১৯৯১ থেকে ২০০২ পর্যন্ত শীর্ষস্থানীয় অভিনেত্রী ছিলেন। তিনি তামিল, তেলুগু, কন্নড় এবং মালয়ালম ভাষায় শীর্ষস্থানীয় অভিনেত্রী ছিলেন। তিনি শ্রেষ্ঠ অভিনেত্রী বিভাগে ১ নন্দী পুরস্কার এবং শ্রেষ্ঠ অভিনেত্রী বিভাগে তামিলনাড়ু রাজ্য চলচ্চিত্র পুরস্কার লাভ করেন। ১৯৯৯ সালে তিনি রাজনীতিতে প্রবেশ করেন এবং বর্তমানে ওয়াইএসআর কংগ্রেস দলের সাথে জড়িত আছেন। তিনি ২০১৪ সালে অন্ধ্র প্রদেশের নাগরী থেকে বিধায়ক নির্বাচিত হন। তিনি বর্তমানে ওয়াইএসআরসিপি রাজ্য মহিলা দলের সভাপতি হিসাবে কাজ করছেন। ২০১৯ সালের নির্বাচনে তিনি নাগরী বিধানসভা কেন্দ্র থেকে আবারও প্রতিদ্বন্দ্বিতা করেন এবং জয় লাভ করেন। পরে তিনি এপিআইআইসির চেয়ারম্যান পদে নিযুক্ত হন।